Խուան Կաբրե

Խուան Կաբրե Ագիլո (, ), իսպանացի հնագետ։ Կալասեիտե համայնքում նրան նվիրված թանգարան է բացվել։

Կենսագրություն 
Խուան Կաբրեն ծնվել է 1882 թվականի օգոստոսի 2-ին Իսպանիայի Տերուել պրովինցիայի Կալասեիտե համայնքում։ Սովորել է Տորտեսա ի Սարագոսայում։ Ավելի ուշ ուսումը շարունակել է Մադրիդում շնորհիվ Տերուելի պատգամավորականության կողմից հատկացված կրթաթոշակի։ Միևնույն ժամանակ Սան Ֆեռնանդոյի գեղարվեստի թագավորական ակադեմիայի սանն էր, ինչպես նաև Պրադո թանգարանում որոշ աշխատանք է կատարել։

Նրա հակվածության վրա դեպի նկարչությունը, իսկ ավելի ուշ՝ հնագիտությունը, հնարավոր է, որ ազդել է կոլեկցիոներ Սեբաստիան Մոնսեռատ դե Սարագոսան, ով նրան ծանոթացրեց իբերական մշակույթի կտորներից կազմված իր հավաքածուին։ 1907 թվականին Կաբրեն հրատարակեց հնագիտական իր առաջին աշխատանքը Բարսելոնայի գրչության թագավորական ակադեմիայի լրաբերում. թեման Սան Անտոնիո դե Կալասեիտե իբերական բնակավայրի պեղումների մասին։ Այդ ժամանակվանից նշանակվել է Պատմության թագավորական ակադեմիայի անդամ և մասնակցել է Տերուել պրովինցիայի հուշարձանների կատալոգի կազմմանը։

Ampliación de Estudios միությունը նրան կրթաթոշակ շնորհեց Ֆրանսիայում, Գերմանիայում, Ավստրիայում, Իտալիայում և Շվեյցարիայում կրթությունը շարունակելու համար։

Կաբրեն 1917 թվականից թերակղզու հարավում սկսեց ուսումնասիրել իբերական մշակույթը, սակայն շուտով կենտրոնացավ կելտական մշակույթ կրող գյուղերի՝ Կոգոտասի, Սանչոռեխայի և Մեսա դե Միրանդայի պեղումների վրա։

Հայտնի է Լոս Կասարես (Ռիբա դե Սաելիսես) քարանձավի ժայռագրության կարևոր ուսումնասիրություններով և Օս (Սանտա Մարիա դել Էսպինո) քարանձավի հայտնաբերմամբ, ինչպես նաև 1934 թվականին Գուադալախարայի պրովինցիայում հայտնաբերված նախապատմական փորագրությունների և պատկերների ուսումնասիրությամբ։

Քաղաքացիական պատերազմի ավարտից հետո Կաբրեն հեռացավ Սեռալբոյի թանգարանի պատասխանատուի պաշտոնից, իսկ 1940 թվականին նշանակվեց Դիեգո դե Վելասկեսի անվան արվեստի և հնագիտության ինստիտուտի նախնադարյան պատմության բաժնի պետ։ 1942 թվականի հուլիսին զբաղեցրեց Ազգային հնագիտական թանգարանի Նախնադարյան պատմության բաժնի պետի պաշտոնը մինչև մահը՝ 1947 թվականի օգոստոսի 2-ը։

Հրատարակումներ

Պատկերասրահ 
<center>

</small>
</center>

Ծանոթագրություններ

Գրականություն

Արտաքին հղումներ 
 Museo Juan Cabré  
 Archivo Cabré 
 Acerca de Juan Cabré Aguiló 
 D. JUAN CABRÉ AGUILÓ (1882-1947). LOS TRABAJOS DE CULTURA IBÉRICA DE UN PIONERO 

Իսպանացի հնագետներ